હાર્દિક પંડયાએ કહ્યું કે, હું છેલ્લા ઘણા સમયથી સતત ક્રિકેટ રમી રહ્યો હતો જેને કારણે મને નાની-મોટી ઇજા થઈ રહી હતી. આથી મેં આરામ માટે રજૂઆત કરી હતી. હું ભાગ્યશાળી છું કે, મને બ્રેક મળ્યો. બ્રેક દરમિયાન જિમમાં ટ્રેનિંગ કરીશ અને મારી ફિટનેસમાં સુધારો કરીશ. હું સાઉથ આફ્રિકા સામેની સિરીઝને લઈ રોમાંચિત છું. હાર્દિક પંડયા પોતાની ફિટનેસ અને સ્ટ્રેન્થને સુધારવા માટે એનસીએ જશે. હાર્દિકે આશા વ્યક્ત કરી છે કે, તે પોતાની ઓલરાઉન્ડ શ્રમતાને કારણે સાઉથ આફ્રિકા સામેની સિરીઝમાં સારો દેખાવ કરશે.